ΠΑΡΑΡΤΗΜΑ Α

**Β.7 Διεύθυνση Αγορών και Προμηθειών**

***Β.7.1 Εισαγωγή***

Από την 1η Ιουνίου, 2011 ο Τομέας Έργων και Ανάπτυξης Προμηθειών και Ιατροτεχνολογικού Εξοπλισμού (Προσφορών) των Ιατρικών Υπηρεσιών και Υπηρεσιών Δημόσιας Υγείας, έχει μετεξελιχτεί στη «Διεύθυνση Αγορών και Προμηθειών» και έχει μεταφερθεί στο επίπεδο της διοίκησης του Υπουργείου Υγείας.

Η δημιουργία της Διεύθυνση Αγορών και Προμηθειών έγινε μέσα στα πλαίσια της αναδιοργάνωσης του Υπουργείου Υγείας κα των Τμημάτων του, σε μια προσπάθεια εκσυγχρονισμού του Υπουργείου, μείωσης των δημοσίων δαπανών, καλύτερης οργάνωσης , αύξησης της παραγωγικότητας, ελαχιστοποίησης της γραφειοκρατίας και ενίσχυσης του ελέγχου.

**'Όραμα της Διεύθυνσης**   
«Η παροχή στον πολίτη υψηλής ποιότητας ιατροφαρμακευτική περίθαλψη, έχοντας ως γνώμονα την αποτελεσματική διαχείριση των οικονομικών πόρων και διασφάλιση του δημόσιου συμφέροντος».

**Στόχος της Διεύθυνσης**  
Η εύρυθμη και αποτελεσματική λειτουργία της Διεύθυνσης, εξασφαλίζοντας άριστης ποιότητας ιατρικά αναλώσιμα, εξοπλισμό και υπηρεσίες στα Κρατικά Νοσηλευτήρια, στις χαμηλότερες τιμές, έγκαιρα και απρόσκοπτα.

**Αποστολή**Αποστολή της Διεύθυνσης είναι η αγορά και προμήθεια ιατρικών και εργαστηριακών αναλωσίμων και ιατροτεχνικού εξοπλισμού, για τις ανάγκες των κρατικών νοσηλευτηρίων καθώς και η αγορά υπηρεσιών στα Δημόσια Νοσηλευτήρια, με απώτερο σκοπό την εύρυθμη λειτουργία τους, σύμφωνα με τους νόμους και τους κανονισμούς, που διέπουν τη διαδικασία ανάθεσης και διαχείρισης δημοσίων συμβάσεων.

Οι λόγοι που οδήγησαν στη Δημιουργία της Διεύθυνσης Αγορών και Προμηθειών ήταν:

* H ανάγκη για ευελιξία στη λήψη αποφάσεων και έγκαιρη δρομολόγηση διαδικασιών για εξασφάλιση αναλωσίμων και ιατροτεχνολογικού εξοπλισμού για τις ανάγκες των Κρατικών Νοσηλευτηρίων.
* H ανάγκη για ενδυνάμωση της διαπραγματευτικής ισχύος της διεύθυνσης και εξασφάλισης πιο χαμηλών τιμών μέσο επίτευξης οικονομιών κλίμακας.
* H ανάγκη για αποτελεσματική αξιοποίηση του Δημόσιου Χρήματος.
* H ανάγκη για ενίσχυση του ελέγχου και αποφυγής κινδύνου απάτης.
* H ανάγκη για μετάβαση και μετεξέλιξη της Διεύθυνσης σε ενιαίο φορέα προμηθειών, παρέχοντας συμβουλευτικό και συντονιστικό ρόλο με τα άλλα Τμήματα του Υπουργείου.

***Β.7.2 Ανθρώπινο Δυναμικό***

Η Διεύθυνση Αγορών και Προμηθειών απασχολεί υπαλλήλους διαφόρων ειδικοτήτων συμπεριλαμβανόμενων ιατροφυσικού, ακτινολόγων, φαρμακοποιών, αποθηκάριων, διοικητικού λειτουργού, λειτουργού υπηρεσιών υγείας, λειτουργών νοσοκομειακών εργαστηρίων, γραμματειακών λειτουργών και νοσηλευτών και συγκροτείται από τις πιο κάτω ομάδες :

* Ομάδα Διαχείρισης Υπηρεσιών
* Ομάδα Διαχείρισης Ιατροτεχνολογικού Εξοπλισμού
* Ομάδα Διαχείρισης Ιατρικών Αναλώσιμων
* Ομάδα Διαχείρισης Εργαστηριακών Αναλωσίμων
* Ομάδα Ανάθεσης Συμβάσεων
* Ομάδα Μηχανογράφησης
* Αρχείο

***Β.7.3 Δραστηριότητες***

Η Διεύθυνση Αγορών και Προμηθειών είναι αρμόδια για τον εντοπισμό των αναγκών, τη διενέργεια διαγωνισμών σύμφωνα με τον περί Σύναψης Δημοσίων Συμβάσεων Νόμο, τη συμμετοχή στην διαδικασία αξιολόγησης των διαγωνισμών, την ανάθεση των διαγωνισμών και την παρακολούθηση στη διαχείριση των συμβάσεων.

Παράλληλα, ασκεί συντονιστικό ρόλο για την ορθή παραλαβή των αναλωσίμων και των εξοπλισμών στα Κρατικά Νοσηλευτήρια, καθώς και στην Κεντρική Αποθήκη των Ιατρικών Υπηρεσιών και Υπηρεσιών Δημόσιας Υγείας.

Τέλος, με στόχο τη μείωση των αλόγιστων και ανεξέλεγκτων αιτημάτων από τα Κρατικά Νοσηλευτήρια, αλλά παράλληλα και την ενίσχυση του έλεγχου, βελτιστοποιώντας την παροχή υπηρεσιών προς τα Κρατικά Νοσηλευτήρια, η Διεύθυνση προώθησε πρόταση προς τη Διεύθυνση του Υπουργείου Υγείας, για θεσμοθέτηση *Μηχανισμού Επιλογής Καθορισμού και Ιεράρχησης Αναγκών.* Μεταξύ άλλων η πρόταση συμπεριλάμβανε τη σύσταση Νοσοκομειακών Επιτροπών Καθορισμού και Ιεράρχησης Αναγκών σε κάθε νοσηλευτήριο, καθώς και τη σύσταση *Κεντρικής Επιτροπής Έγκρισης Αναγκών,* σε επίπεδο Υπουργείου.

Η Διεύθυνση Αγορών και Προμηθειών αναλαμβάνει το συντονισμό και παρουσίαση των αιτημάτων που προωθούνται από τις Νοσοκομειακές Επιτροπές Καθορισμού και Ιεράρχησης Αναγκών προς την Κεντρική Επιτροπή Έγκρισης Αναγκών και εκτελεί χρέη γραμματείας της Επιτροπής.

Συγκεκριμένα κατά το έτος 2012, προωθήθηκαν στη Διεύθυνση Αγορών και Προμηθειών 200 (διακόσια) περίπου αιτήματα από τις Νοσοκομειακές Επιτροπές, εκ των οποίων εγκρίθηκαν τα 130 (εκατοτριάντα) και δρομολογήθηκαν οι αντίστοιχες διαδικασίες για εξασφάλισή τους. Τα αιτήματα αφορούσαν κυρίως εξοπλισμό /μικροεξοπλισμό, για διευκόλυνση της εύρυθμης λειτουργίας των κρατικών νοσηλευτηρίων.

***Β.7.4 Ομάδα Μηχανογράφησης***

Παρόλο που δεν έχει ακόμη εφαρμοστεί πλήρως το ενιαίο λογισμικό σύστημα διαχείρισης συμβάσεων και αποθεμάτων, η ομάδα μηχανογράφησης της Διεύθυνσης έχει ήδη επιτελέσει σημαντικό έργο, όσο αφορά στη διαχείριση των συμβάσεων, τον έγκαιρο προγραμματισμό και ουσιαστικά έχει συμβάλει στον περιορισμό φαινομένων του παρελθόντος, όπου παρατηρούνταν ελλείψεις σε αναλώσιμα, αλλά και εξοπλισμούς στα κρατικά Νοσηλευτήρια.

Συγκεκριμένα επιπλεόν με την υποωβολή παραγγελιων σε κεντρικό επίπεδο, κατά το έτος 2012 σχεδιάστηκε και δρομολογήθηκε η ενοποίηση του μηχανογραφικού συστήματος. Ο σχεδιασμός αφορούσε τρεις φάσεις :

*Φάση 1 :* Ολοκλήρωση του Έργου της Ομάδας Μηχανογράφησης εντός της Διεύθυνσης, με όρους εντολής την αποτελεσματική διαχείριση και παρακολούθηση όλων των συμβάσεων. Για το σκοπό αυτό όλες οι συμβάσεις καταγράφηκαν και καταχωρήθηκαν στο λογισμικό SAP , και όλες οι παραγγελίες για τις ανάγκες των κρατικών νοσηλευτηρίων σε ιατρικά αναλώσιμα και αναλώσιμα εργαστηρίου, υποβάλλονται από την Ομάδα Μηχανογράφησης προς τον εκάστοτε Ανάδοχο , μετά από σχετικό έλεγχο. Επιπλέον, στη Φάση 1 συμπεριλήφθηκε η πλήρης μηχανογράφηση της Κεντρικής Αποθήκης Ιατρικών Αναλωσίμων του Υπουργείου Υγείας και η σύνδεσή της με τη Διεύθυνση Αγορών και Προμηθειών

*Φάση 2 :* H δεύτερη φάση προνοούσε τη μηχανογράφηση των αποθηκών ιατρικών αναλωσίμων των κρατικών νοσηλευτηρίων . Συγκεκριμένα, εντός του 2012, εφαρμόστηκε η χρήση του λογισμικού SAP και η σύνδεση σε κεντρικό επίπεδο με τη Διεύθυνση Αγορών και Προμηθειών , των αποθηκών των νοσοκομείων Αρχιεπίσκοπος Μακάριος ΙΙΙ, Νέο Νοσοκομείο Λεμεσού, Νέο Νοσοκομείο Λάρνακας, και Νοσοκομείο Πάφου. Επιπλέον, έγιναν οι απαραίτητες διαδικασίες και προετοιμασίες για εγκατάσταση του λογισμικού SAP για σύνδεση σε κεντρικό επίπεδο υπουργείου, των αποθηκών των Νοσοκομείων Κυπερούντας και Πόλης Χρυσοχούς.

*Φάση 3 :* Όσον αφορά στη μηχανογράφηση των Κλινικών Εργαστηρίων εντός του 2012, πραγματοποιήθηκε καταγραφή των αδυναμιών κατά την εφαρμογή της μηχανογράφησης. Κάποια από τα προβλήματα που καταγράφηκαν ήταν: η απουσία αποθηκευτικών χώρων, η απουσία μηχανογραφικού εξοπλισμού ( ηλεκτρονικοί υπολογιστές, εκτυπωτές) και ο μη ικανοποιητικός αριθμός ψυγείων για φύλαξη αντιδραστηρίων. Οι ενέργειες οι οποίες λήφθηκαν από τη Διεύθυνση Αγορών και Προμηθειών ώστε να γίνει εφικτή η μηχανογράφηση των κλινικών εργαστηρίων ήταν οι ακόλουθες :

1. Επιτόπιες επισκέψεις και καταγραφή αδυναμιών
2. Δημιουργία Αποθηκευτικών χώρων
3. Αγορά επιπρόσθετου αριθμού ψυγείων για φύλαξη αντιδραστηρίων
4. Διορισμού Συντονιστή Μηχανογράφησης Χημείων σε όλα τα νοσοκομεία
5. Απογραφή υλικών και καταγραφή αποθεμάτων και ηλεκτρονική καταχώρηση στο λογισμικό SAP
6. Εκπαίδευση Χρηστών (44 εξουσιοδοτήσεις /άδειες χρηστών SAP) και λειτουργών ΤΥΠ (Help Desk)

Η σύνδεση των κλινικών εργαστηρίων και η ενσωμάτωση τους στο ενιαίο μηχανογραφικό σύστημα της Διεύθυνσης Αγορών και Προμηθειών, αναμένεται να ολοκληρωθεί εντός του πρώτου τριμήνου του 2013.

***Β.7.5 Επιμόρφωση προσωπικού***

Το 2012 στα πλαίσια σχετικού εκπαιδευτικού προγράμματος του Γενικού Λογιστηρίου το οποίο είναι η Αρμόδια Αρχή των Δημοσίων Συμβάσεων, όλοι οι Λειτουργοί της Διεύθυνσης οι οποίοι ασχολούνται με την προκήρυξη διαγωνισμών, έχουν τύχει εκπαίδευσης αναφορικά με τις πρόνοιες των πρότυπων εγγράφων των δημοσίων συμβάσεων.

***Β.7.6 Ε- procurement.***

Η Διεύθυνση κατά τη διάρκεια ανάθεσης και προκήρυξης των διαγωνισμών διεκπεραιώνει τις προκηρύξεις της, μέσω του Ηλεκτρονικού Συστήματος Σύναψης Συμβάσεων ( e- procurement) . Με αυτό τον τρόπο παρέχεται η δυνατότητα ηλεκτρονικής προετοιμασίας και αποστολής των προκηρύξεων δημοσίων συμβάσεων, τόσο στην Επίσημη Εφημερίδα της Δημοκρατίας όσο και στην Επίσημη Εφημερίδα της Ευρωπαϊκής Ένωσης, ενώ παράλληλα παρέχεται η δυνατότητα αυτοματοποιημένης ειδοποίησης των Οικονομικών Φορέων, σε περίπτωση δημοσίευσης παραρτημάτων/διορθώσεων των διαγωνισμών.

Η χρήση του Ηλεκτρονικού Συστήματος Σύναψης Συμβάσεων αποτελεί επίσης μια αμερόληπτη λύση, σε ότι αφορά τις θεμελιώδεις πτυχές δημόσιων συμβάσεων, επιτρέποντας στους οικονομικούς φορείς, να πραγματοποιούν αποτελεσματικά τις δραστηριότητες τους σε λιγότερο χρόνο και με περισσότερη διαφάνεια.

***Β.7.7 Αγορές και Προμήθειες***

Β. 7.7.1 Αγορά Υπηρεσιών

Β.*7.7.1.2 Αγορά Υπηρεσιών από Ιδιώτες Ιατρούς.*

Η Διεύθυνση μέσα από την Ομάδα Διαχείρισης Αγορά Υπηρεσιών προχώρησε στη σύναψη συμβάσεων με Ιδιώτες Ιατρούς, όπου δεν υπάρχει η δυνατότητα παροχής των συγκεκριμένων ιατρικών υπηρεσιών στα Κρατικά Νοσηλευτήρια ή όπου υπάρχουν μεγάλες λίστες αναμονής. Επιπλέον καινοτομία της Διεύθυνσης, είναι όπως έχει ήδη αναφερθεί η αγορά υπηρεσιών εντός του νοσοκομείου από ξένους ειδικούς ιατρούς. Με τον τρόπο αυτό επιτυγχάνεται ελαχιστοποίηση των εξόδων και της ταλαιπωρίας των ασθενών κατά τη μεταφορά τους στο εξωτερικό, εξασφαλίζοντας συνάμα τη δυνατότητα εξειδίκευσης ή εκπαίδευσης των Κύπριων ιατρών που συμμετέχουν στις επεμβάσεις.

Β, 7.7.1.2 Άλλες Υπηρεσίες

Η Διεύθυνση εξασφαλίζει υπηρεσίες από τον Ιδιωτικό τομέα απαραίτητες για την εύρυθμη λειτουργία των Κρατικών Νοσηλευτηρίων, καθώς και υπηρεσίες διαχείρισης τοξικών αποβλήτων.

*Β. 7.7.2 Αγορά Ιατροτεχνολογικού Εξοπλισμού*

Μια από τις προτεραιότητες της Διεύθυνσης, είναι η δρομολόγηση διαδικασιών, για εξασφάλιση σύγχρονου εξοπλισμού, για τις ανάγκες των Κρατικών Νοσηλευτηρίων.

Β. 7.8.3 Αγορά Αναλωσίμων

Η Διεύθυνση εξασφαλίζει ένα ευρύ φάσμα ιατρικών αναλωσίμων, καθώς και αναλώσιμα για τις ανάγκες των Xημείων- Kλινικών Εργαστηρίων, των Κρατικών Νοσηλευτηρίων.

***Β.7.8 Όγκος Εργασιών και Δαπάνες***

Η Διεύθυνση κατά το έτος 2012, έχει δρομολογήσει 602 διαδικασίες για εξασφάλιση αναλωσίμων και εξοπλισμού για τις ανάγκες των κρατικών νοσηλευτηρίων .

|  |  |
| --- | --- |
| **ΔΙΑΔΙΚΑΣΙΕΣ ΠΟΥ ΔΡΟΜΟΛΟΓΗΘΗΚΑΝ ΤΟ 2012** | |
| Συνοπτικές Διαδικασίες (Π.Α) | 244 |
| Συνοπτικές Διαδικασίες (Π.Β) | 109 |
| Διαδικασίες κάτω από τα κατώτατα όρια (Ανοικτοί Διαγωνισμοί και Διαδικασίες Διαπραγμάτευσης) (Γ.Τ) | 361 |
| Διαδικασίες άνω από τα κατώτατα όρια (Ανοικτοί Διαγωνισμοί και Διαδικασίες Διαπραγμάτευσης) (Σ.Υ) | 88 |

Οι δαπάνες που αφορούν τους διαγωνισμούς αυτούς συνοψίζονται στον πιο κάτω πινάκα:

|  |  |  |  |
| --- | --- | --- | --- |
| **ΔΑΠΑΝΕΣ ΚΑΤΑ ΤΟ 2012** | | |  |
| Ιατρική Περίθαλψη στην Κύπρο  (συμπεριλαμβανομένου της αγοράς υπηρεσιών από Ιδιώτες Ιατρούς) | Αγορά Ιατρικών Αναλωσίμων | Αγορά Αναλωσίμων για τις Ανάγκες των Κλινικών Εργαστηρίων-Χημείων | Αγορά Ιατροτεχνολογικού Εξοπλισμού |
| € 13.699.846 | € 20.772.298,00 | €11.605.180 | € 7.594.483,00 |